કેરળમાં ભારે વરસાદને કારણે આવેલા ભયાનક પૂરમાં લગભગ 100થી વધુ લોકોનાં મોત થયાં છે. દક્ષિણ ભારતનું આ રાજ્ય છેલ્લી એક સદીના સૌથી ભયાનક પૂરનો સામનો કરી રહ્યું છે. પૂરની પરિસ્થિતિ એટલી ગંભીર બની છે કે લગભગ 1,50,000 લોકો ઘરવિહોણા બની ગયાં છે. સરકારનું કહેવું છે કે મોટાભાગના લોકોનાં મોત ભારે વરસાદના કારણે થયેલાં ભૂસ્ખલનથી થયાં છે. હવામાન વિભાગે હજી પણ વરસાદ પડવાની આગાહી કરી છે અને કોચીનું મુખ્ય ઍરપૉર્ટ પણ બંધ કરી દેવામાં આવ્યું છે. જે લગભગ 26 ઑગસ્ટ સુધી બંધ રહેશે.